O **Nanterre 92**, antes coñecido como **Jeunesse sportive des Fontenelles de Nanterre** ou **JSF Nanterre**, é un equipo de baloncesto profesional francés con sede na cidade de Nanterre (Hauts-de-Seine, Illa de Francia). Actualmente xoga na Ligue Nationale de Basket Pro A, a máxima categoría do baloncesto francés. Os seus maiores éxitos concéntranse na década de 2010, onde conseguen gañar unha Liga, dúas Copas, o EuroChallenge e a FIBA Europe Cup.

Historia
--------

A Jeunesse sportive des Fontenelles de Nanterre foi fundada no ano 1927. Entre os anos 1990 e 1995, o equipo foi reforzado pola fusión entre a sección de baloncesto do club e o Entente Sportive de Nanterre. Coa súa sede en Nanterre, nos Hauts-de-Seine, o club vaga até o final da década de 1980 nas divisións departamentais e rexionais inferiores. Após a chegada dunha nova directiva ao club en 1987, o club comeza a subir de categoría. Desde 1989 até 2004 o equipo ascende até dez veces en quince anos sen descender nunca. As pezas angulares deste proxecto foron o presidente Jean Donnadieu e o adestrador Pascal Donnadieu, que permaneceron no posto durante todo este tempo. 

O equipo debuta na Pro B, segunda categoría do baloncesto francés, na temporada 2004–05. No ano 2007 o club abre un centro de formación que permite, co apoio do Consello Rexional e o Concello de Nanterre, a doce xogadores compatibilizar os estudos co deporte de alto nivel. Ese mesmo ano o equipo chega á final da Copa de Francia, onde perden por 92–83 ante o Pau-Orthez. No ano 2011 o club gaña o campionato de Segunda División e ascende por vez primeira á máxima categoría. Despois do ascenso o equipo segue a mellorar até gañar en tan só dous anos o seu primeiro título de Liga, que virá acompañado da consecución de dúas Copas, e dous títulos europeos: o EuroChallenge e a FIBA Europe Cup. En febreiro de 2016 o club muda o seu nome de JSF Nanterre a Nanterre 92.

### Ano a ano

| Ano | Nivel | Liga | Pos. | Copa | Leaders Cup | Competicións europeas |
| --- | --- | --- | --- | --- | --- | --- |
| 2006–07 | 2 | Pro B | 5º | Subcampión |  |  |
| 2007–08 | 2 | Pro B | 7º | Semifinais
  |  |  |
| 2008–09 | 2 | Pro B | 9º | Rolda de 32 |  |  |
| 2009–10 | 2 | Pro B | 6º | Rolda de 16 |  |  |
| 2010–11 | 2 | Pro B | 1º | Rolda de 32 |  |  |
| 2011–12 | 1 | Pro A | 11º | Rolda de 16 |  |  |
| 2012–13 | 1 | Pro A | 1º | Subcampión |  |  |
| 2013–14 | 1 | Pro A | 10º | Campión | Subcampión | **1** Euroliga | LR |
| **2** Eurocup | OF |
| 2014–15 | 1 | Pro A | 5º | Oitavos de final |  | **3** EuroChallenge | C |
| 2015–16 | 1 | Pro A | 8º | Semifinais | Semifinais | **2** Eurocup | LR |
| 2016–17 | 1 | Pro A | 6º | Campión | Semifinais | **4** FIBA Europe Cup | C |
| 2017–18 | 1 | Pro A | 7º | Semifinais | Semifinais | **3** Champions League | R16 |
| 2018–19 | 1 | Pro A | 4º | Cuartos de final |  | **3** Champions League | CF |
| 2019–20 | 1 | Pro A | 7º | Rolda de 16 |  | **2** EuroCup | FG |
| 2020–21 | 1 | Pro A | 10º | Rolda de 16 |  | **2** EuroCup | R16 |
| 2021–22 | 1 | Pro A | 10º | Rolda de 32 |  |  |

Pavillóns
---------

O Nanterre 92 xoga os seus partidos coma local da liga francesa no Palais des Sports Maurice Thorez, con capacidade para 3.000 espectadores. Porén, ocasionalmente e para partidos europeos, o club usa o Halle Georges Carpentier de París con capacidade para 5.009 espectadores. O 11 de marzo de 2018, o equipo xogou un partido de Liga no U Arena de Nanterre, onde o Nanterre 92 venceu ao ASVEL Basket por 81–80 ante 15.220 espectadores, máxima asistencia a un partido da competición gala da súa historia.

Xogadores
---------

### Destacados

* Francia Souarata Cissé
* Francia Mamoutou Diarra
* Francia Evan Fournier
* Francia Joseph Gomis
* Francia Hugo Invernizzi
* Francia Edwin Jackson
* Francia Mouhammadou Jaiteh
* Francia Marc Judith
* Francia Lahaou Konaté
* Francia Mathias Lessort
* Francia Adrien Moerman
* Francia Johan Passave-Ducteil
* Francia Ali Traoré
* Australia Kevin Lisch
* Camerún Joachim Ekanga-Ehawa
* Camerún Jeremy Nzeulie
* Colombia Juan Palacios
* República Dominicana Ivan Almonte
* Finlandia Erik Murphy
* Finlandia Jamar Wilson
* Reino Unido Myles Hesson
* Alemaña Heiko Schaffartzik
* Nixeria Alade Aminu
* Nixeria Talib Zanna
* Portugal Miguel Cardoso
* Senegal Malick Badiane
* Ucraína Sergiy Gladyr
* Estados Unidos Steffon Bradford
* Estados Unidos Spencer Butterfield
* Estados Unidos T.J. Campbell
* Estados Unidos Brian Conklin
* Estados Unidos Rashaun Freeman
* Estados Unidos Diante Garrett
* Estados Unidos Kevin Jones
* Estados Unidos David Lighty
* Estados Unidos Deshaun Thomas
* Estados Unidos Ivan McFarlin
* Estados Unidos Trent Meacham
* Estados Unidos Mykal Riley
* Estados Unidos Gerald Robinson
* Estados Unidos Jamal Shuler
* Estados Unidos Chris Warren
* Estados Unidos Kyle Weems

Títulos
-------

### Competicións locais

**Liga**

* **Campións (1)**: 2013

**Copa**

* **Campións (1)**: 2014, 2017
* *Subcampións (2)*: 2007, 2013

**Supercopa**

* **Campións (2)**: 2014, 2017
* *Subcampións (1)*: 2013

**Segunda División**

* **Campións (1)**: 2011

### Competicións europeas

**FIBA Europe Cup**

* **Campións (1)**: 2017

**EuroChallenge**

* **Campións (1)**: 2015

Notas
-----

1. ↑  Gaudot, Christophe (15 de febreiro de 2016). "La JSF Nanterre change de nom et devient Nanterre 92" (en francés). Arquivado dende o orixinal o 21 de setembro de 2018. Consultado o 21 de setembro de 2018.
2. ↑  "15.220 fans in the U Arena!". *eurohoops.net* (en inglés). 11 de marzo de 2018.

Véxase tamén
------------

### Ligazóns externas

* Sitio web oficial Arquivado 08 de febreiro de 2011 en Wayback Machine. *(en francés)*